ΓΡΑΠΤΗ ΕΡΩΤΗΣΗ E-3280/00

υποβολή: Daniel Varela Suanzes-Carpegna (PPE-DE) προς την Επιτροπή

(25 Οκτωβρίου 2000)

Θέμα: Ευρωπαϊκή ναυπηγική βιομηχανία

Στην απάντησή του προς την ερώτησή μου με αριθμό Ε-2568/00(1) ο Επίτροπος Εμπορίου κ. Lamy ανακοίνωσε ότι οι συνομιλίες μεταξύ της ΕΕ και της Κορέας που διεξήχθησαν στη Σεούλ τον περασμένο Ιούλιο θα μπορούσαν να θεωρηθούν σχετικώς θετικές δεδομένου ότι διαβιβάσθηκε μεγάλος αριθμός πληροφοριών και εγγράφων νομικού, οικονομικού και χρηματοπιστωτικού χαρακτήρα και επιτεύχθηκαν συγκεκριμένα δύο θετικά αποτελέσματα:

1. Η Κορέα θα επιτρέψει την διεξαγωγή έρευνας εκ μέρους της ΕΕ στα ναυπηγεία της βάσει ερωτηματολογίου αντιντάμπινγκ για να επιβεβαιωθεί το γεγονός ότι οι τιμές των συμβάσεων που προσφέρουν τα κορεατικών ναυπηγείων προσαρμόζονται στην αποκαλούμενη κανονική ονομαστική αξία (σύμφωνα με τα οριζόμενα στη συμφωνία αντιντάμπινγκ της ΓΣΔΕ Γενική Συμφωνία Δασμών και Εμπορίου) mldr

2. Οι αρχές δέχονται επίσης ένα δεύτερο κύκλο συνομιλιών εντός του Σεπτεμβρίου με στόχο να εξετασθεί η συνολική λειτουργία της συμφωνίας mldr και κυρίως να αναζητηθείη εξεύρεση λύσεων στη διμερή διένεξη mldr.

Παρόλες αυτές τις προόδους και λαμβάνονταςπόψη ότι όπως φαίνεται προσφάτως η Ευρωπαϊκή Επιτροπή διέκοψε τις διαπραγματεύσεις με τη Νότιο Κορέα, θα μπορούσε η Επιτροπή να πληροφορήσει κατά πόσον οι εν λόγω πρόοδοι έχουν συγκεκριμενοποιηθεί στην πράξη;

Μπορεί επίσης η Επιτροπή να αναφέρει εάν η εν λόγω διακοπή έχει όντως συμβεί και ενδεχομένως τους λόγους αυτής καθώς και εάν πρόκειται για οριστική διακοπή ή εάν θα επαναληφθούν οι συνομιλίες;

Μπορεί να επιβεβαιώσει η Επιτροπή τις αθέμιτες πρακτικές της Κορέας και να αναφέρει λεπτομερώς τις επιπτώσεις των εν λόγω πρακτικών στην ευρωπαϊκή ναυπηγική βιομηχανία;

Μπορεί η Ευρωπαϊκή Επιτροπή να πληροφορήσει εάν είναι αποφασισμένη να προσφύγει κατά της Νοτίου Κορέας στην ΠΟΕ (Παγκόσμια Οργάνωση Εμπορίου) μόλις η ευρωπαϊκή ναυπηγική βιομηχανία καταθέσει καταγγελία σύμφωνα με τον κανονισμό που αφορά τα κωλύματα στο εμπόριο (ROC), απαραίτητη προϋπόθεση για να μπορέσει η ΕΕ να ενεργήσει προς την κατεύθυνση αυτή;

Δεν επιβεβαιώνεται άραγε η ανάγκη διατήρησης των ευρωπαϊκών ενισχύσεων προς τη ναυτική βιομηχανία, κυρίως στις περιοχές του στόχου 1, μέχρι ότου και όταν ο αθέμιτος ανταγωνισμός της Κορέας διορθωθεί αποτελεσματικά;

(1) ΕΕ C 136 E της 8.5.2001, σελ. 50.

Απάντηση του κ. Lamy εξ ονόματος της Επιτροπής

(29 Νοεμβρίου 2000)

Αντίθετα με όσα διαφαίνονταν από τα ενθαρρυντικά αποτελέσματα των συνομιλιών που πραγματοποιήθηκαν στη Σεούλ τον Ιούλιο 2000, οι προσδοκίες της Επιτροπής δεν ευοδώθηκαν. Ο δεύτερος κύκλος συνομιλιών που πραγματοποιήθηκε στις Βρυξέλλες στις 28 και 29 Σεπτεμβρίου 2000 απέτυχε λόγω της έλλειψης πολιτικής βούλησης εκ μέρους της κορεατικής πλευράς να καταλήξει σε συμφωνία για μία αποτελεσματική και αξιόπιστη λύση. Η Κορέα δεν κατόρθωσε να εφαρμόσει τα μέτρα που προορίζονταν για την επίτευξη του βασικού στόχου των συμφωνηθέντων πρακτικών, δηλαδή τη βελτίωση των τιμών σε εμπορικά βιώσιμα επίπεδα προσαρμοσμένα στην κανονική αξία.

Ομοίως, τα αποτελέσματα των επισκέψεων που πραγματοποίησαν επιτόπου οι εμπειρογνώμονες της Επιτροπής δεν ήταν πολύ θετικά. Ένα από τα δύο ναυπηγεία αρνήθηκε, με το πρόσχημα του απορρήτου, να συνεργαστεί με την Επιτροπή. Η Επιτροπή θεωρεί ότι η δέσμευση που είχαν αναλάβει οι Κορεάτες για ύπαρξη διαφάνειας (περιλαμβανομένων των ναυπηγείων) δεν έχειλοποιηθεί πλήρως και εξέφρασε τη δυσαρέσκειά της στην κορεατική κυβέρνηση κατά τον δεύτερο γύρο των συνομιλιών.

Τέλος, μία αντιπροσωπεία της Επιτροπής μετέβη στην Κορέα στις 19 και 20 Οκτωβρίου 2000 για να εξετάσει μία τελευταία συμβιβαστική κορεατική πρόταση. Οι συνομιλίες δεν κατέληξαν δυστυχώς σε κανένα απτό και ικανοποιητικό για την Κοινότητα αποτέλεσμα.

Υπό τις συνθήκες αυτές, η ευρωπαϊκή βιομηχανία (επιτροπή των ενώσεων ναυπηγών της Ευρωπαϊκής Ένωσης)πέβαλε, στις 24 Οκτωβρίου 2000, καταγγελία σύμφωνα με τον κανονισμό για τα εμπόδια στο εμπόριο(1). Η Επιτροπή εξετάζει την καταγγελία και θα αρχίσει, εφόσον χρειαστεί, έρευνα που θα μπορούσε να καταλήξει είτε σε νέες διαπραγματεύσεις με σκοπό την εξεύρεση ικανοποιητικής λύσης για τον διακανονισμό της διμερούς διαφοράς, είτε στην προσφυγή ενώπιον του Παγκόσμιου Οργανισμού Εμπορίου προκειμένου να επιβληθούν κυρώσεις και να τερματισθούν οι κορεατικές πρακτικές.

Όσον αφορά τις αθέμιτες κορεατικές πρακτικές, οι δύο εκθέσεις που διαβίβασε η Επιτροπή στο Συμβούλιο(2) αποδεικνύουν σαφώς την εφαρμογή τέτοιων πρακτικών. Στην προσεχή έκθεση παρακολούθησης που θαποβληθεί στο Συμβούλιο Βιομηχανίας κατά τη συνεδρίαση της 5ης Δεκεμβρίου 2000 θα διευκρινιστεί ή έκβαση τηςπόθεσης αυτής.

Τέλος, η Επιτροπή συζητά το θέμα των κρατικών ενισχύσεων στο ναυπηγικό τομέα, δεδομένου ότι το σημερινό καθεστώς πρόκειται να λήξει στις 31 Δεκεμβρίου 2000. Η Επιτροπήπενθυμίζει ωστόσο ότι εν πάση περιπτώσει ο κανονισμός (ΕΚ) αριθ. 1540/98(3) προβλέπει ότι άλλες μορφές στήριξης της βιομηχανίας (ενισχύσεις για την καινοτομία, την έρευνα-ανάπτυξη, περιφερειακές ενισχύσεις για τον εκσυγχρονισμό και ενισχύσεις για την αναδιάρθρωση) εξακολουθούν να είναι διαθέσιμες για να ενισχυθεί η κοινοτική βιομηχανία προκειμένου να ανταποκριθεί στον διεθνή ανταγωνισμό.

(1) Κανονισμός (ΕΚ) αριθ. 3286/94 του Συμβουλίου της 22ας Δεκεμβρίου 1994 που καθορίζει κοινοτικές διαδικασίες στον τομέα της κοινής εμπορικής πολιτικής για να διασφαλιστεί ή άσκηση των δικαιωμάτων της Κοινότητας στο πλαίσιο των κανόνων του διεθνούς εμπορίου, ιδίως αυτών που έχουν θεσπιστεί στο πλαίσιο του Παγκόσμιου Οργανισμού Εμπορίου ΕΕ L 349 της 31.12.1994.

(2) Έγγραφο COM(1999)474 τελικό, έγγραφο COM(2000)263 τελικό.

(3) Κανονισμός (ΕΚ) αριθ. 1540/98 του Συμβουλίου της 20.6.1998 περί των νέων κανόνων ενισχύσεων της ναυπηγικής βιομηχανίας, ΕΕ L 202 της 18.7.1998.